Vilniaus licėjus

Vilniaus licėjus (anksčiau Vilniaus tiksliųjų, gamtos ir technikos mokslų licėjus (realinė gimnazija)) – Vilniaus gabių vaikų mokykla. Moko lietuviškai ir angliškai, pagal tarptautinio bakalaureato programas.

Istorija 

1990 m. sumanyta nauja mokykla gabiems vaikams, įgyvendinta Moksleivių kūrybos ir politechninio mokymo centre. Idėjos sumanytojai direktorius Jevgenijus Abramovas ir pavaduotoja Birutė Bartaškaitė, tuo metu kuravęs informatiką Giedrius Zlatkus į dešimtąją klasę pakvietė tiksliaisiais ir gamtos mokslais besidominčius mokinius. Be stojamųjų egzaminų, tik po asmeninio pokalbio ir atsižvelgiant į 9 klasės baigimo pažymius, buvo sukomplektuotos trys nedidelės klasės (stojamieji egzaminai prasidėjo nuo 1991 m.). Taip pat direktoriaus iniciatyva licėjuje buvo įkurta ir viena klasė rusų kalba besimoktiems mokiniams. Tuometinis direktorius Giedrių Zlatkų paskyrė licėjaus klasių vadovu. Įdiegta nauja didaktika (pusmečio egzaminai, sumažintos klasės užsienio kalbų ir informatikos pamokose, mokytojų atlygio priedai ir pan.)

1992 m. atsiskyrė nuo Moksleivių kūrybos ir politechninio mokymo centro. 1992 m. direktoriumi tapo Viktoras Filipavičius, puoselėjęs laisvą akademišką aplinką. Licėjaus bendruomenė siekė gimnazijos statuso. 1994 m. mokytojai nauju direktoriumi išrinko Saulių Jurkevičių. 1995 m. birželį Vilniaus miesto savivaldybės taryba Vilniaus licėjui skyrė pastatą Širvintų g. 82.

2004 m. Vilniaus miesto savivaldybės taryba Vilniaus tiksliųjų, gamtos ir technikos mokslų licėjų pavadino Vilniaus licėjumi.

2007 m. įkurta alumni asociacija.

Direktoriai 
 1990–1992 m. Giedrius Zlatkus;
 1992–1994 m. Viktoras Filipavičius;
 Nuo 1994 m. Saulius Jurkevičius.

Žinomi alumni 
 Unė Kaunaitė, rašytoja
 Ignas Krupavičius, laidų vedėjas
 Linas Kukuraitis, politikas, ministras
 Vaidotas Žala, lenktynininkas

Nuorodos 
 Svetainė
 Alumni

Lietuvos licėjai
Licejus
Lietuvos gimnazijos